สวัสดีคะ ดิฉันมีอาการปวดข้อนิ้วกลางข้างขวามาสัก 10 วันแล้วคะ ได้ไปหาและรับประทานยาตามที่สั่งมาสักระยะ แต่อาการไม่ดีขึ้น ส่วนมากจะปวดช่วงตื่นนอนจนถึงช่วงบ่ายๆคะ ตอนนี้เริ่มมีปวดต้นคอร่วมด้วย อยากสอบถามคะ ว่าดิฉันมีโอกาสเป็นโรคข้อรูมาตอยด์รึป่าว รบกวนคุณช่วยแนะนำด้วยคะ ดิฉันอายุ 37 ปี ยาที่คุณให้ทานคือยา Diclofenac ทั้งแบบทานและยาทาคะ ขอบมากคะ
สวัสดีค่ะ โรคข้อรูมาตอยด์เป็นการอักเสบเรื้อรังของข้อที่เป็นโรคภูมิคุ้มกันผิดปกติ มักปวดตามข้อเล็กๆเช่นข้อนิ้วมือและมักเป็นหลายๆนิ้ว อาจมีข้อที่ผิดรูปร่วมด้วย เอกซเรย์จะพบความผิดปกติ ถ้าเป็นข้อเดียวเพิ่งเป็นมาได้ 10 วันซึ่งถือว่ายังเป็นมาไม่นาน และปวดเท่าๆกันตลอดทั้งวัน อาจจะยังไม่เหมือนข้ออักเสบรูมาตอยมากนัก แนะนำให้กินยาแก้ปวดตามที่คุณให้มาและสังเกตอาการไปก่อน ถ้าซัก 1-2 อาทิตย์ยังไม่ดีขึ้น แนะนำกลับไปตรวจซ้ำ อาจจะแจ้งคุณโดยตรงเลยก็ได้ว่ากลัวเป็นโรครูมาตอยด์ ถ้าคุณคิดว่าเหมือน อาจจะส่งเลือดและเอ็กซเรย์ดูข้อนิ้วเพิ่มเติมค่ะส่วนอาการปวดคอนั้นแม้จะเกิดได้ในโรครูมาตอย แต่ไม่ได้จำเพาะกับโรครูมาตอย แนะนำว่าให้สังเกตอาการร่วมกันไปก่อนค่ะ